શહેરના હરણી વિસ્તારમાં આવેલ ભીડભંજન હનુમાનજીના મંદિરે વહેલી સવારથી જ ભક્તોની કતારો દર્શનાર્થે લાગી ગઇ હતી. વર્ષોની પરંપરા અનુસાર હરણીના હનુમાન મંદિરે મેળો પણ યોજાયો હતો. જ્યારે સસયાજીગંજ વિસ્તારમાં પંચમુખી હનુમાનજીના મંદિરે, સુરસાગર તળાવના કિનારા સ્થિત હઠીલા હનુમાન, નવાબજાર સ્થિત રોકડનાથ મંદિરે તથા વાડી વિસ્તારમાં સૂર્યમુખી હનુમાનજીના મંદિરે તથા શહેરના અન્ય મંદિરોમાં ભક્તોનો ભારે ધસારો જોવા મળ્યો હતો.